sagorsarker/bangla-wikipedia huggingface dataset:
হুমাশাহ সুলতান

হুমাশাহ সুলতান (অটোমান তুর্কি: ھما شاہ سلطان‎; fl. ১৬৪৭ – fl. ১৬৪৮) ইব্রাহিমের স্ত্রী ছিলেন। তিনি তাঁর অষ্টম হাসেকি।
হুমাশাহ ১৬৪৭ সালে ইব্রাহিমকে বিয়ে করেছিলেন এবং তাকে "অষ্টম হাসেকি" উপাধি দেওয়া হয়েছিল। তার বিয়ের পরে তিনি "টেলি হাসেকি" নামে পরিচিতি লাভ করেছিলেন। সোনার ও রৌপ্য সুতার (টেলস) কারণে তাকে এই নাম দেওয়া হয়েছিল। এ সুতাগুলো প্রচলিতভাবে কনের চুলকে সাজানোর জন্য ব্যবহৃত হয়।
তাকে বিবাহ করার পরে ইব্রাহিম তাকে যৌতুক হিসাবে মিশরের কোষাগার দিয়েছিলেন এবং সেবলের পশমের কার্পেটে সাজানো ইব্রাহিম পাশা প্রাসাদ তাকে দিয়েছিলেন।
ইব্রাহিম তার বোনদের, কোসেমের কন্যা আয়েশা,ফাতমা এবং হানযাদে এবং তাঁর ভাতিজি কায়াকে তার উপপত্নীদের অধীনতায় বাধ্য করেছিলেন। তিনি তাদের জমি এবং গহনাগুলি কেড়ে নিয়েছিলেন এবং হামাশার খাওয়ার সময় দাসীদের মতো তার সেবা করার আদেশ দিয়েছিল। সাবান, বেসিন এবং জলের কলসিটি নিয়ে হুমাশার হাত ধুয়ে দিতেও বাধ্য করেছিলেন। তাঁর বিশ্বাস যে তাঁরা সঠিকভাবে সেবা দিতে ব্যর্থ হয়েছিল,যে কারণে সুলতান তখন তাদের এদির্ন প্রাসাদে নির্বাসন দিয়েছিলেন।
হুমাশাহ যখন গর্ভবতী তখন তিনি পুরাতন প্রাসাদে নির্বাসিত ছিলেন। আগস্ট ১৬৪৮ সালে ইব্রাহিমের এর মৃত্যুর পর দুই মাস পর অক্টোবর ১৬৪৮ সালে তিনি জন্ম দেন শাহযাদা ওরহানের।শাহযাদা জানুয়ারীতে ১৬৫০ সালে এক বছর বয়সে মারা যান।
২০১৫ সালে তুর্কি টিভি সিরিজ -এ হুমাশাহ সুলতানকে চিত্রিত করেছেন তুর্কি অভিনেত্রী Müge Boz।
জওহরলাল নেহরু মহাবিদ্যালয়

জওহরলাল নেহরু মহাবিদ্যালয় অসমের কামরূপ জেলার বকোতে অবস্থিত একটি উচ্চ শিক্ষার প্রতিষ্ঠান। মহাবিদ্যালয়টি গুয়াহাটি বিশ্ববিদ্যালয়ের অন্তর্গত।
১৯৮৬ সালে জওহরলাল নেহরু মহাবিদ্যালয় স্থাপন করা হয়। প্রথমে কলেজটির নাম বকো মহাবিদ্যালয় নামকরণ করার প্রস্তাব করা হয়, তবে পরে ভারতের স্বাধীনতা আন্দোলনের অন্যতম প্রধান নেতা এবং স্বাধীন ভারতের প্রথম প্রধানমন্ত্রী পণ্ডিত জওহরলাল নেহরুর নামে এই মহাবিদ্যালয়টির নামকরণ করা হয়। বিজ্ঞান শাখা আরম্ভ হয় ১৯৮৬ সালে। বর্তমানে কলেজে স্নাতক পর্যায়ে কলা ও বিজ্ঞান উভয় শাখা আছে।
মানস চক্রবর্তী

পণ্ডিত মানস চক্রবর্তী (৯ সেপ্টেম্বর ১৯৪২ — ১২ ডিসেম্বর ২০১২) একজন ভারতীয় শাস্ত্রীয় সংগীতের কণ্ঠশিল্পী ছিলেন।
পণ্ডিত মানস চক্রবর্তীর জন্ম ব্রিটিশ ভারতের অধুনা বাংলাদেশের ফরিদপুরে পিতার আদি বাড়ি কোটালিপাড়ায় ১৯৪২ খ্রিস্টাব্দের ৯ ই সেপ্টেম্বর। তার পিতা সঙ্গীতাচার্য তারাপদ  চক্রবর্তী মাতা প্রভাবতী দেবী। তিনি পিতার কাছেই সঙ্গীত শিক্ষা লাভ করেন।
মানস চক্রবর্তী ১৯৭৬ খ্রিস্টাব্দে আলাউদ্দিন সঙ্গীত সম্মেলন, ১৯৮৪ খ্রিস্টাব্দে বারাণসীতে অনুষ্ঠিত পঞ্চম রিমপা সঙ্গীত উৎসব, ১৯৮৪ খ্রিস্টাব্দে পুনায় অনুষ্ঠিত সওয়াই গন্ধর্ব সঙ্গীত মহোৎসব সহ বহু সঙ্গীত সম্মেলনে অংশগ্রহণ করে খ্যাতি অর্জন করেন। তিনি গীতিকার ও সুরকারও ছিলেন। তিনি 'সদাসন্ত’ বা 'সদাসন্ত পিয়া' ছদ্মনামে রচনা করেছেন বেশ কিছু ‘বন্দিশ। তিনি বহু বাংলা গান রচনা করেছিলেন 'তুমিও ভেতরে নীল নক্ষত্র'  শীর্ষক এক বাংলা কবিতা গ্রন্থ রচনা করেন। তার কবিতা সংকলনের গ্রন্থটি মৈত্রেয়ী বন্দ্যোপাধ্যায়ের সম্পাদনায় প্রতিভাস পাবলিকেশন প্রকাশ করে।
পণ্ডিত মানস চক্রবর্তী হৃদরোগে আক্রান্ত হয়ে ২০১২ খ্রিস্টাব্দের ১২ ই ডিসেম্বর ৭০ বৎসর বয়সে কলকাতার এক বেসরকারি নার্সিংহোমে প্রয়াত হন।
রুচিরা পাণ্ডা, সন্দীপন সমাজপতি ছিলেন তার অন্যতম শিষ্য।
শহীদ স্থল মেট্রো স্টেশন

শহীদ স্থল মেট্রো স্টেশন (নিউ বাস আড্ডা মেট্রো স্টেশন নামেও পরিচিত) দিল্লি মেট্রোর রেড লাইনের টার্মিনাল মেট্রো স্টেশন। এটি উত্তর প্রদেশের গাজিয়াবাদে অবস্থিত। নিউ বাসস্ট্যান্ড মেট্রো স্টেশনটি মূল বাস স্ট্যান্ডের (পুরাণ বাস আড্ডা) তুলনায় এনএইচ ৫৮ এর নিকটতম মেট্রো স্টেশন, যারা যাত্রীদের জন্য মিরাঠ থেকে নয়াদিল্লিতে যাতায়াত সহজ করে তোলে।
মসজিদে তোবা

মসজিদে তোবা বা তোবা মসজিদ () গোল মসজিদ নামেও পরিচিত, পাকিস্তানের সিন্ধু প্রদেশের করাচী শহরের একটি মসজিদ। এটি করাচীর ডিএইচএ (প্রতিরক্ষা আবাসন কর্তৃপক্ষ) এর দ্বিতীয় পর্যায়ে অবস্থিত।
মসজিদটির নির্মাণকাজ ১৯৬৬ সালে শুরু হয় এবং ১৯৬৯ সালে শেষ হয়। মসজিদটির নকশা করেন পাকিস্তানি স্থপতি বাবর হামিদ চৌহান এবং প্রকৌশলী ছিলেন জহির হায়দার নকভি। এই মসজিদটিতে ৫,০০০ লোকের স্থান সংকুলান হয়।
উইলিয়াম লেসেল

উইলিয়াম লেসেল এফআরএস এফআরএসই এফআরএসএল এফআরএএস (ইংরেজি: William Lassell; জন্ম: ১৮ জুন, ১৭৯৯ – ৫ অক্টোবর, ১৮৮০) ছিলেন একজন ইংরেজি বণিক ও জ্যোতির্বিজ্ঞানী। তিনি প্রতিফলক দূরবীনের উন্নতিসাধন এবং চারটি গ্রহীয় উপগ্রহ আবিষ্কারের জন্য বিখ্যাত।
উইলিয়াম লেসেলের জন্ম ল্যাংকাশায়ারের বোল্টনে। তিনি শিক্ষালাভ করেন প্রথমে বোল্টনে এবং পরে রচডেল অ্যাকাডেমিতে। বাবার মৃত্যুর পর ১৮১৪ থেকে ১৮২১ সাল পর্যন্ত লিভারপুলে এক বণিকের কাছে শিক্ষানবিশি করেন। তারপর বিয়ার প্রস্তুককারক হিসেবে প্রভূত অর্থ উপার্জন করেন। এর ফলে তিনি জ্যোতির্বিজ্ঞান চর্চার ইচ্ছা পূরণ করতে সক্ষম হন। লিভারপুলের শহরতলি ওয়েস্ট ডার্বি এলাকায় তাঁর বাড়ি "স্টারফিল্ড"-এ তিনি একটি মানমন্দির গড়ে তোলেন। সেখানে তাঁর একটি অ্যাপারেচার ধাতব দর্পণ প্রতিফলক দূরবীন (যেটিকে "টু ফিট" টেলিস্কোপ বলা হত) ছিল। এটির জন্য তিনি পৃথিবীর আবর্তনের সঙ্গে সঙ্গে জ্যোতির্বৈজ্ঞানিক বস্তুগুলিকে সহজে অনুসরণ করার জন্য একটি নিরক্ষীয় মাউন্ট ব্যবহারের কাজে অগ্রণী ভূমিকা রেখেছিলেন। তিনি নিজের তৈরি যন্ত্রপাতি দিয়ে দর্পণটিকে নিজেই ভূমিতে স্থাপন ও পালিশ করতেন। ১৮৫৪ সালে মানমন্দিরটি লিভারপুল থেকে আরও দূরে ব্র্যাডস্টোনে স্থানান্তরিত করা হয়।
১৮৪৬ সালে জার্মান জ্যোতির্বিজ্ঞানী জোহান গটফ্রাইড গেল কর্তৃক নেপচুন আবিষ্কারের ঠিক সতেরো দিন পরে লেসেল তাঁর নিজের তৈরি যন্ত্রটি দিয়ে নেপচুনের বৃহত্তম প্রাকৃতিক উপগ্রহ ট্রাইটন আবিষ্কার করেন। ১৮৪৮ সালে তিনি স্বতন্ত্রভাবে শনির প্রাকৃতিক উপগ্রহ হাইপেরিয়ন আবিষ্কার করেন। এরপর ১৮৫১ সালে তিনি ইউরেনাসের দু’টি প্রাকৃতিক উপগ্রহ এরিয়েল ও আমব্রিয়েল আবিষ্কার করেন।
১৮৫৫ সালে তিনি একটি দূরবীন তৈরি করেন। ইংল্যান্ডের আকাশ প্রায়শই মেঘাচ্ছন্ন থাকার দরুন পর্যবেক্ষণের সুবিধার জন্য তিনি দূরবীনটি স্থাপন করেছিলেন মালটায়। কয়েক বছর মালটায় কাটিয়ে ইংল্যান্ডে ফেরার পর তিনি চলে যান মেইডেনহেডে এবং সেখানে একটি মানমন্দির থেকে তাঁর দূরবীনের মাধ্যমে পর্যবেক্ষণের কাজ চালিয়ে যান। ৪৮ ইঞ্চি দূরবীনটির বিভিন্ন অংশ খুলে গিয়েছিল এবং পরে ভেঙে গিয়েছিল। ১৮৮০-এর দশকে ২৪ ইঞ্চি দূরবীনটি গ্রিনউইচের রয়্যার অবজার্ভেটরিতে স্থানান্তরিত হয়। কিন্তু পরে সেটিরও বিভিন্ন অংশ খুলে যায়।
১৮৩৯ থেকে লেসেল ছিলেন রয়্যাল অ্যাস্ট্রোনমিক্যাল সোসাইটির ফেলো (এফআরএএস)। ১৮৪৯ সালে তিনি রয়্যাল অ্যাস্ট্রোনমিক্যাল সোসাইটির স্বর্ণ পদক লাভ করেন এবং ১৮৭০ থেকে দুই বছর এই সংস্থার প্রেসিডেন্টের পদ অলংকৃত করেন। ১৮৪৯ সালে তিনি রয়্যাল সোসাইটির ফেলো নির্বাচিত হন এবং ১৮৫৮ সালে এই সংস্থার রয়্যাল মেডেল জয় করেন। এছাড়া লেসেল রয়্যাল সোসাইটি অফ লিটারেচারের ফেলোও (এফআরএসএল) হয়েছিলেন। লেসেল রয়্যাল সোসাইটি অফ এডিনবরার সাম্মানিক ফেলো (হনএফআরএসই) এবং সোসাইটি অফ সায়েন্সেস অফ উপসালার সাম্মানিক ফেলো হন এবং ১৮৭৪ সালে কেমব্রিজ বিশ্ববিদ্যালয় থেকে সাম্মানিক এলএল.ডি. ডিগ্রি অর্জন করেন।
১৮৮০ সালে মেইডেনহেডেই লেসেলের মৃত্যু ঘটে এবং তাঁকে সমাধিস্থ করা হয় সেন্ট ল্যুক’স চার্চে। মৃত্যুর সময় তিনি ৮০,০০০ পাউন্ডের (মোটামুটি ) সম্পত্তি রেখে গিয়েছিলেন। তাঁর দূরবীনটি গ্রিনউইচের রয়্যাল অবজার্ভেটরিকে উপহার দেওয়া হয়েছিল।
তাঁর সম্মানে চাঁদের লেসেল সংঘাত গহ্বর, মঙ্গল গ্রহের লেসেল সংঘাত গহ্বর, গ্রহাণু ২৬৩৬ লেসেল এবং নেপচুনের একটি বলয়ের নামকরণ করা হয়েছে। লিভারপুল বিশ্ববিদ্যালয় থেকে প্রতি বছর পদার্থবিজ্ঞান ও জ্যোতির্বিজ্ঞানের বি.এসসি. পাঠক্রমে স্নাতক পরীক্ষায় সর্বোচ্চ গ্রেড প্রাপ্ত ছাত্রছাত্রীকে উইলিয়াম লেসেল পুরস্কার প্রদান করে।
খুলনা-৭

খুলনা-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি খুলনা জেলায় অবস্থিত জাতীয় সংসদের আসন ছিল।
খুলনা-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
খুলনা-৮

খুলনা-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি খুলনা জেলায় অবস্থিত জাতীয় সংসদের আসন ছিল।
খুলনা-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
খুলনা-৯

খুলনা-৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি খুলনা জেলায় অবস্থিত জাতীয় সংসদের আসন ছিল।
খুলনা-৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
খুলনা-১০

খুলনা-১০ আসন ছিল বাংলাদেশের জাতীয় সংসদের নির্বাচনী এলাকার একটি। এটি খুলনা জেলায় অবস্থিত জাতীয় সংসদের আসন ছিল।
খুলনা-১০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
খুলনা-১১

খুলনা-১১ আসন ছিল বাংলাদেশের জাতীয় সংসদের নির্বাচনী এলাকার একটি। এটি খুলনা জেলায় অবস্থিত জাতীয় সংসদের আসন ছিল।
খুলনা-১১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
খুলনা-১২

খুলনা-১২ আসন ছিল বাংলাদেশের জাতীয় সংসদের নির্বাচনী এলাকার একটি। এটি খুলনা জেলায় অবস্থিত জাতীয় সংসদের আসন ছিল।
খুলনা-১২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
খুলনা-১৩

খুলনা-১৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি খুলনা জেলায় অবস্থিত জাতীয় সংসদের আসন ছিল।
খুলনা-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
খুলনা-১৪

খুলনা-১৪ বাংলাদেশের জাতীয় সংসদের একটি প্রাক্তন নির্বাচনী এলাকা। এটি খুলনা জেলায় অবস্থিত জাতীয় সংসদের একটি আসনের জন্য নির্ধারিত নির্বাচনী এলাকা ছিল।
খুলনা-১৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটিকে বিলুপ্ত করা হয়।
খুলনা-১৫

খুলনা-১৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি খুলনা জেলায় অবস্থিত জাতীয় সংসদের আসন ছিল।
খুলনা-১৫ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
বিক্ষোভ (২০২২-এর চলচ্চিত্র)

বিক্ষোভ একটি বাংলাদেশী নাট্য চলচ্চিত্র। চলচ্চিত্রটি পরিচালনা করেছেন শামীম আহমেদ রনি ও শাপলা মিডিয়া ব্যানারে প্রযোজনা করেছেন সেলিম খান। চলচ্চিত্রটি নিরাপদ সড়কের দাবিতে ২০১৮ সালের ছাত্র আন্দোলনের ঘটনাকে উপজীব্য করে নির্মিত হয়েছে। এতে কেন্দ্রীয় চরিত্রে অভিনয় করেছেন শান্ত খান ও শ্রাবন্তী চট্টোপাধ্যায়। এছাড়াও পার্শ্বচরিত্রে অভিনয় করছেন ভারতের রাহুল দেব, রজতাভ দত্ত, জয়দীপ মুখার্জী, শুভশ্রী কর এবং বাংলাদেশের সাদেক বাচ্চু, শিবা শানু, সাবেরি আলম প্রমুখ। চলচ্চিত্রটি ২০২২-এর ১০ জুন প্রেক্ষাগৃহে মুক্তি পায়।
২০১৯ সালের ১ সেপ্টেম্বর পশ্চিমবঙ্গের কলকাতায় চলচ্চিত্রটির চিত্রগ্রহণ শুরু হয়, যেখানে শান্ত খান, শ্রাবন্তী চট্টোপাধ্যায়, রজতাভ দত্ত, জয়দীপ মুখার্জী সহ ৪২ জনের অভিনয়শিল্পীর দল এই চিত্রগ্রহণে অংশ নেয়। ২০১৯ সালের সেপ্টেম্বর মাসের ৯ থেকে ১১ তারিখ পর্যন্ত ভারতের মুম্বাইয়ে চলচ্চিত্রটির জন্য সানি লিওনের আইটেম গানের দৃশ্য ধারণ করা হয়। ২০২১ সালের ১০ জানুয়ারি চলচ্চিত্রটির কাজ সম্পন্ন হয়।
চলচ্চিত্রটি ২০২২ সালের ১০ ই জুন দেশব্যাপী ৩৫ টি হলে মুক্তি পায়।
বাঁশরি (নাটক)

বাঁশরি রবীন্দ্রনাথ ঠাকুর কর্তৃক বাংলা ভাষায় রচিত একটি সামাজিক নাটক। এটি ১৯৩৩ খ্রিষ্টাব্দে প্রকাশিত হয়।
"বাঁশরি" নাটকের চরিত্রসমূহ হলো:
কোথায় পাব তারে

"কোথায় পাব তারে" বাংলাদেশি লেখক শহীদুল জহির রচিত ছোটগল্প। ১৯৯৯ সালে রচিত গল্পটি ২০০৪ সালের ফেব্রুয়ারিতে "ডলু নদীর হাওয়া ও অন্যান্য গল্প" শিরোনামে জহিরের তৃতীয় গল্পসংকলনে প্রকাশিত হয়। ২০১৭ সালের ২১ জুন গল্পটি "দৈনিক ইত্তেফাকে" প্রকাশিত হয়েছিল। গল্পের “কোথায় পাব তারে” নামটি এছাড়াও বাউল গগন হরকরার রচিত গানের লাইনে পাওয়া যায়।
এটি পুরান ঢাকার দক্ষিণ মৈশুন্দি এবং ৩৬ নম্বর ভূতের গলির পটভূমিতে রচিত। শিরোনামে কাওকে খোঁজার হাহাকার থাকলেও গল্পে না পাওয়ার বেদনা অথবা ব্যর্থ প্রেমের বয়ান থাকলেও তার বর্ণনা সামান্য। আব্দুল করিম নামের এক যুবকের শেফালি নামক এক মেয়ের খোঁজে ময়মনসিং যাবার ঘটনাকে কেন্দ্র করে কাাহিনীর প্রেক্ষাপট সৃষ্টি হয়েছে। একই আবদুল করিম চরিত্র পাওয়া যায় ১৯৯৮ সালে রচিত জহিরের "চতুর্থ মাত্রা" গল্পে। অন্যদিকে আব্দুল আজিজ ব্যাপারি চরিত্রটিও ১৯৯৫ সালে রচিত "কাঁটা" গল্পে রয়েছে। দুটি গল্পই "ডুমুরখেকো মানুষ ও অন্যান্য গল্প" (১৯৯৯) বইয়ে সংকলিত হয়েছে। "কোথায় পাব তারে" গল্পে আবদুল করিমের তরুণ বয়সের প্রসঙ্গ রয়েছে, যদিও পরিণত আবদুল করিমকে পাওয়া যায় "চতুর্থ মাত্রা" একাঙ্কিকায়। অন্যভাবে "কোথায় পাব তারে" গল্পটি "চতুর্থমাত্রা" গল্পের প্রাক-পর্ব হিসেবেও ভাবা যেতে পারে।
আব্দুল করিম মহল্লার লোকেদের কাছে নিষ্কর্মা, বোকা ও আত্মকেন্দ্রীক হিসেবে পরিচিত। সে তার বাবা খোরশেদ আলমের নাটবল্টুর ব্যবসার ব্দলে সে নিজেই অন্য ব্যবসা করতে চায়। এ বিষয়ে তার বাবার সাথে তার মতের মিল হয় না বলে ফলে বেকার ঘুরে বেড়ায় সে। আব্দুল করিমের প্রায়ই আব্দুল আজীজ ব্যপারীর সাথে সাক্ষাত ঘটে এবং তিনি তাকে ডালপুরি খাওয়ার আমন্ত্রণ করেন। আব্দুল করিম ডালপুরি খেয়ে বলে, "ডাইলপুরির মইদ্দে ডাইল নাইকা, হুদা আলু!... এই হালারা আলু দিয়া কেমুন ডাইলপুরি বানায়!" গল্পে এই ঘটনার পুনরাবৃত্তি ঘটতে থাকে। করিম জানায় যে, আব্দুল আজীজ ব্যপারী চাইলে সে ময়মনসিংহ থেকে ডাল এনে দিতে পারে। এভাবে সে ব্যপারীর নিকট ময়মনসিংহের ফুলবাড়িয়ায় তার বন্ধু শেফালির কাছে বেড়াতে যাবার কথা জানায়। এতে আব্দুল আজীজ ব্যপারী সহ মহল্লার লোকেরা উৎসুক হয়ে ওঠে এবং তারা তার আব্দুল করিমের এসব কথা বিশ্বাস করতে চায় না। তারা ভাবে যে আব্দুল করিম তাদের সাথে রসিকতা করছে। তবে একদিন আব্দুল করিম ফুলবাড়িয়া যাবার প্রস্তুতি নেয়, ফলে মহল্লার লোকেরা নতুন পরিস্থিতির মুখোমুখি হয়। 
এই গল্প অবলম্বনে একই শিরোনামে দুইটি টেলিভিশন নাটক নির্মিত হয়েছে। মোস্তফা সরয়ার ফারুকী রচিত ও পরিচালিত নাটকের বিভিন্ন চরিত্রে ছিলেন, রিফাত চৌধুরী, নাদের খান, ইশতিয়াক আহমেদ রুমেলে প্রমুখ। সারা যাকেরের চিত্রনাট্যে দীপংকর দীপন পরিচালিত নাটকের বিভিন্ন চরিত্রে ছিলেন মামুন, আলী যাকের প্রমুখ। ২০২২ সালে মো. আশরাফুল ইসলামের নাট্যরূপ ও নির্দেশনায় একই শিরোনামে একটি মঞ্চ নাটক পরিবেশিত হয়।
নীলদাড়ি সুইচোরা

নীলদাড়ি সুইচোরা বা বড় সুইচোরা বা পাহাড়ি সুইচোরা (বৈজ্ঞানিক নাম: "Nyctyornis athertoni"), মেরোপিডি পরিবারে অন্তর্গত নিকটিওরনিস গনের এক প্রজাতির পতঙ্গভূক পাখি।
নীলদাড়ি সুইচোরা নীল কপাল ও নীল গলার সবুজ পাখি। নীল কপাল ছাড়া পিঠ সবুজাভাব। লম্বা পালক দাঁড়ির মতো গঠন লাভ করেছে। গলা ও বুক কালচে নীল। হলুদাভ-পীতাভ ডোরাসহ পেট ও বগল সবুজ। বর্গাকার প্রান্তদেশসহ লেজের বাইরের পালক পীতাভ রঙের। ওড়ার সময় লেজ ত্রিকোণাকার ও ডানার নিচের ঢাকনি হলুদাভাব-পীতাভ দেখায়। ঠোঁট বাঁকা ও শিঙ-বাদামি এবং নিচের ঠোঁটের গোড়া ধূসর। চোখ উজ্জ্বল সোনালি-কমলা ও মুখ ধুসরাভ-পাটল বর্ণের। পা ও পায়ের পাতা ফিকে হলুদাভাব-সবুজ। নখর শিঙ-বাদামি। ছেলে ও মেয়ে পাখি দেখতে একইরকম। অপরিণত পাখির কোনো দাড়ি থাকে না। এটির দৈর্ঘ্য ৩৬ সেমি, ওজন ৯০ গ্রাম।
এরা চিরসবুজ বনের বাসিন্দা হলেও আর্দ্র পাতাঝরা বন, বনের ছড়া ও আবাদযোগ্য জমিতে বিচরণ করে। সচরাচর একাকী, জোড়ায় বা তিনটির ছোট দলে দেখা যায়। অন্যান্য সুইচোরার মতোই গাছের উঁচু ডালে বসে শূন্যে উড়ে গিয়ে মৌমাছি, ফড়িং, গুবরে পোকা, বোলতা ইত্যাদি ধরে বেশ আয়েশ করে খায়। অনেক সময় ফুলের রসও পান করতে দেখা যায়। তবে মৌমাছিই এদের মূল খাদ্য। এরা বেশ উচ্চস্বরে ‘কর-র-র, কর-র-র কিট-টিক, কিট-টিক, কায়ও-কওক-কো-কো-কো’ ডাক দেয়।
এদের প্রজনন মৌসুম ফেব্রুয়ারি থেকে অগাস্ট পর্যন্ত। ডিম পাড়ার ১ মাস আগে এরা বাসা তৈরি করে। এরা কাদার গভীরে গর্ত করে বাসা তৈরি করে। এরা একসাথে ৪টি ডিম পাড়ে। ডিমগুলো দেখতে সাদা এবং গোলাকার।
এই প্রজাতির পাখিরা সাধারনত মাঝারি উচ্চতায় থাকে যা ২২০০ মি এর নিচে। এদের সিলেটে দেখা যায়। বাংলাদেশ ছাড়া সুইচোরার ভারত, নেপাল, ভুটান, মিয়ানমার, চীন ও থাইল্যান্ড পর্যন্ত বৈশ্বিক বিস্তৃতি রয়েছে।
পিরোজপুর বিজ্ঞান ও প্রযুক্তি বিশ্ববিদ্যালয়

পিরোজপুর বিজ্ঞান ও প্রযুক্তি বিশ্ববিদ্যালয় হচ্ছে বাংলাদেশ একটি নির্মিতব্য সরকারি বিশ্ববিদ্যালয়। এর পূর্ব নাম বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, পিরোজপুর। এটি বাংলাদেশের পিরোজপুর জেলায় অবস্থিত। বরিশাল বিশ্ববিদ্যালয় এবং পটুয়াখালী বিজ্ঞান ও প্রযুক্তি বিশ্ববিদ্যালয়ের পর এটি বরিশাল বিভাগের তৃতীয় সরকারি বিশ্ববিদ্যালয়। ২০২২ সালে বাংলাদেশের জাতীয় সংসদে "বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, পিরোজপুর" আইন দ্বারা এই বিশ্ববিদ্যালয়টি প্রতিষ্ঠিত হয়।
বাংলাদেশ সরকারের মন্ত্রিসভা বৈঠকে ১২ জানুয়ারি ২০২১ তারিখে ‘বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, পিরোজপুর আইন, ২০২০’ এর খসড়া অনুমোদন করে।
২০২৫ সালের ১৬ জানুয়ারি বাংলাদেশের অন্তর্বর্তীকালীন সরকার বিশ্ববিদ্যালয়টির নাম "বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, পিরোজপুর" থেকে পরিবর্তন করে "পিরোজপুর বিজ্ঞান ও প্রযুক্তি বিশ্ববিদ্যালয়" নামকরণ করে।
নিম্নোক্ত ব্যক্তিবর্গ বিশ্ববিদ্যালয়টির উপাচার্য হিসেবে দায়িত্ব পালন করেন:
পিরোজপুর বিজ্ঞান ও প্রযুক্তি বিশ্ববিদ্যালয়ে নিম্নলিখিত চারটি বিষয়ে শিক্ষার্থী ভর্তি করা হয়:
উল্লেখ্য, প্রতি বিভাগে ৪০ (চল্লিশ) জন করে শিক্ষার্থী ভর্তি করা হবে।
ভরতপুর মহানগর

ভরতপুর (, , ) নেপালের একটি মহানগর এবং বাগমতী প্রদেশ অবস্থিত চিতবন জেলার একটি বৃহত্তম শহর। নেপালের কেন্দ্রীয় অংশে অবস্থিত, ভরতপুর দেশের চতুর্থ বৃহত্তম শহর এবং চিতবন জেলার সদর দফতর। এটি নেপালের দ্রুত উন্নয়নমুখী শহরগুলির মধ্যে একটি। নারায়ণী নদীর তীরে অবস্থিত এই শহরটি চিতবন সহ মধ্য নেপালের বাণিজ্যিক কেন্দ্র। এই মহানগ অন্তর্ভুক্ত নারায়ণগড় শহরে বড় বড় বাণিজ্যিক কেন্দ্র এবং বড় বড় হোটেলগুলো রয়েছে৷ ভরতপুরে মোট ২৯ টি ওয়ার্ড রয়েছে। ২০১১ সালের আদমশুমারি অনুসারে এই শহরের মোট জনসংখ্যা ২,৮০,৫০২ আছে এবং এটি ৪৩২.৯৫ বর্গকিলোমিটারে বিস্তৃত। এই মহানগরে সাক্ষরতার হার ৯৮.৫৪ শতাংশ। এখানে নারীদের সাক্ষরতার হার ৯৮.৮৪% এবং পুরুষদের সাক্ষরতার হার ৯৯.১৪%।
প্রতি পাঁচ বছরে প্রতিনিধি সভার নির্বাচন অনুষ্ঠানের জন্য ভরতপুর মহানগরের চিতবন নির্বাচনী অঞ্চল ২ (ক), (খ) এবং নির্বাচনী অঞ্চল ৩ (ক), (খ) বিভক্ত করা হয়েছে।
২০১২ সালের ফেব্রুয়ারি ২৮ এর দিন নেপাল সরকারের সিদ্ধান্তে ভরতপুরকে একটি মহানগরীতে উন্নীত করা হলে প্রাক্তন ভারতপুর পৌরসভা, নারায়ণী পৌরসভা, চিত্রবন পৌরসভা এবং কবিলাস গ্রাম উন্নয়ন কমিটি এতে একীভূত হয়েছিল।
২০১৭ সালে আগস্ট ৫ এর দিন নির্বাচনের ফলাফল অনুসারে নেপাল কমিউনিস্ট পার্টির রেণু দাহাল এবং নেপালি কংগ্রেসের পার্বতী শাহ যথাক্রমে মেয়র ও উপ মেয়র পদে বিজয়ী হয়েছিলেন।
ভরতপুর ১৬ ওয়ার্ডে অবস্থিতি কৃষি ও বন বিশ্ববিদ্যালয় ধুর্মুস সুন্তলী ফাউন্ডেশনকে সমর্থন করে গৌতম বুদ্ধ আন্তর্জাতিক ক্রিকেট স্টেডিয়ামটি রামপুরের ২০ একর এবং ৮ টি ব্লক এলাকায় স্টেডিয়ামটির নির্মাণ কাজ চলছে৷
জগৎবল্লভপুর

জগৎবল্লভপুর ভারতের পশ্চিমবঙ্গের হাওড়া জেলার হাওড়া সদর মহকুমার অন্তর্গত জগৎবল্লভপুর জনসাধারণ উন্নয়ন সিডি ব্লকে অবস্থিত একটি শহর।
জগৎবল্লভপুর, . স্থানাঙ্কে অবস্থিত।
২০১১ সালের জনগণনা অনুযায়ী,জগৎবল্লভপুরের মোট জনসংখ্যা ৭,১১৩ যার মধ্যে ৩,৬৩৬ জন পুরুষ (৫১%) ও ৩,৪৭৭ জন মহিলা (৪৯%)। ৬ বছরের নিচে জনসংখ্যা ছিল ৭৮৬ জন। জগৎবল্লভপুরের মোট সাক্ষর জনসংখ্যা ৫,২৪০(৬ বছর ধরে জনসংখ্যার ৮২.৮২%)।
জগৎবল্লভপুর,চারটি গুরুত্বপূর্ণ রাস্তার মিলনস্থল যেগুলি বড়গাছিয়া,মশাট,জাঙ্গিপাড়া ও উদয়নারায়ণপুরে যায়। এবং আরো একটি রাস্তা যেটি জগৎবল্লভপুরের সব চেয়ে জনপ্রিয় জায়গা মুন্সিরহাট পৌঁছেছে ।
বড়গাছিয়া রেলওয়ে স্টেশন, হাওড়া আমতা রেলওয়ে লাইনে অবস্থিত জগৎবল্লভপুরের সবচেয়ে নিকটবর্তী রেলওয়ে স্টেশন।
যুলফিকার আহমদ নকশবন্দী

জুলফিকার আহমদ নকশবন্দী ( ) (জন্ম: ১ এপ্রিল ১৯৫৩) একজন পাকিস্তানি ইসলামি পণ্ডিত এবং নকশবন্দি তরিকার সুফি । 
তিনি ঝংয়ের মাহদুল ফাকির আল ইসলামীর প্রতিষ্ঠাতা। 
নকশবন্দী ২০১১ সালে ভারত ভ্রমণ করেছিলেন, ভারতের হায়দরাবাদের ঈদগাহ বিলালী মনসাব ট্যাঙ্ক ও চঞ্চলগুদা জুনিয়র কলেজে কয়েকটি সম্মেলনে ভাষণ দিয়েছিলেন। তিনি দারুল উলুম দেওবন্দের মসজিদে রশিদ এবং দারুল উলুম ওয়াকফ দেওবন্দের অনুষ্ঠানেও বক্তব্য রাখেন। 
২০১৮ সালের ডিসেম্বরে নকশবন্দী বলেন, খতমে নবুয়তের বিরুদ্ধে ষড়যন্ত্র করা মুসলমানদের জন্য উদ্বেগের বিষয়। দেশের আইন মেনে চলার জন্য আহমাদীদের অবশ্যই তৈরি করতে হবে এবং তাদের মূল পদ থেকে সরিয়ে দেওয়া উচিত। 
নকশবন্দীর নির্ভরযোগ্যতা সম্পর্কে দারুল উলূম দেওবন্দের দারুল ইফতায় জিজ্ঞাসিত একটি প্রশ্নের উত্তর দেওয়া হয়েছিল যে “জুলফিকার আহমদ নকশবন্দী নকশবন্দী তরিকার বিশ্বাসযোগ্য প্রবীণ ব্যক্তিত্ব এবং দেওবন্দের আলেমদের মত একই পথ অনুসরণ করছেন”। 
নকশবন্দীর বইগুলির মধ্যে রয়েছে:
মাহফুজা মন্ডল

মাহফুজা মন্ডল রিনা (জন্ম: ৫ জুলাই ১৯৬১) বাংলাদেশের জয়পুরহাট জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
মাহফুজা মন্ডল ৫ জুলাই ১৯৬১ সালে জয়পুরহাট জেলায় জন্মগ্রহণ করেন।
মাহফুজা মন্ডল যুব মহিলা লীগের সাংগঠনিক সম্পাদক ও জয়পুরহাট জেলা মহিলা আওয়ামী লীগের সাধারণ সম্পাদক। তিনি নবম জাতীয় সংসদের মহিলা আসন ২২ থেকে মনোনীত সংসদ সদস্য ছিলেন।
শেফালী মমতাজ

শেফালী মমতাজ (জন্ম: ১৫ মে ১৯৫৭) বাংলাদেশের নাটোর জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
শেফালী মমতাজ ১৫ মে ১৯৫৭ সালে নাটোর জেলায় জন্মগ্রহণ করেন। তার স্বামী মৃত মমতাজ উদ্দিন নাটোর-১ আসনের সংসদ সদস্য ছিলেন।
শেফালী মমতাজ নবম জাতীয় সংসদের মহিলা আসন ২৪ থেকে মনোনীত সংসদ সদস্য ছিলেন। নবম সংসদে তিনি বেসামরিক বিমান ও পর্যটন মন্ত্রণালয় সম্পর্কিত স্থায়ী কমিটির সদস্য ছিলেন।
ফরিদা আখতার

ফরিদা আখতার হীরা (জন্ম: ৩০ অক্টোবর ১৯৫৬) বাংলাদেশের পঞ্চগড় জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
ফরিদা আখতার ৩০ অক্টোবর ১৯৫৬ সালে পঞ্চগড় জেলার তেতুলিয়া উপজেলায় জন্মগ্রহণ করেন।
ফরিদা আখতার পঞ্চগড় জেলা আওয়ামী লীগের সহসভাপতি ও দারিদ্র কল্যাণ সংস্থার সভাপতি। তিনি নবম জাতীয় সংসদের মহিলা আসন ২৫ থেকে মনোনীত সংসদ সদস্য ছিলেন। নবম সংসদে তিনি পাবলিক অ্যাকাউন্টস মন্ত্রণালয় সম্পর্কিত স্থায়ী কমিটির সদস্য ছিলেন।
শওকত আরা বেগম

শওকত আরা বেগম (জন্ম: ৩১ জানুয়ারি ১৯৬৪) বাংলাদেশের চাঁপাই নবাবগঞ্জ জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
শওকত আরা বেগম ৩১ জানুয়ারি ১৯৬৪ সালে চাঁপাই নবাবগঞ্জ জেলার রহনপুর এ জন্মগ্রহণ করেন। তাঁর বাবা সরকারী ডাক্তার ছিলেন। রহনপুর রাবেয়া র্গালস হাই স্কুল থেকে মাধ্যমিক এবং রহনপুর ইউসুফ আলী কলেজ থেকে উচ্চ মাধ্যমিক পাস করেন (বিজ্ঞান বিভাগ)। রাজশাহী বিশ্ববিদ্যালয়ে রসায়ন নিয়ে অনার্স এ পড়াশুনা করেছেন। রাজশাহী সেরিকালচার এ ডিপ্লোমা করে দুই বছর চাকুরী ও করেন সেরিকালচারে। এরপর রাজশাহী বিশ্ববিদ্যালয় থেকে এল,এল,বি করে ১৯৯৬ ‍সালে আইনজীবী হিসেবে চাঁপাই নবাবগঞ্জ জেলা জজ কোর্ট এ যোগদান করেন।
শওকত আরা বেগম নবম জাতীয় সংসদের মহিলা আসন ২৮ থেকে মনোনীত সংসদ সদস্য ছিলেন। ১৯৮০ সাল হতে অদ্যাবধি আওয়ামী লীগ এর রাজনীতি এর সাথে জড়িত। ১৯৯৬ ‍সাল থেকে দীর্ঘ ১ যুগের ও বেশি সময় চাঁপাই নবাবগঞ্জ জেলা মহিলা আওয়ামী লীগ এর সভানেত্রী ছিলেন। দীর্ঘদিন ধরে চাঁপাই নবাবগঞ্জ জেলা মহিলা পরিসদের সভানেত্রী আছেন। সদস্য, আওয়ামী আইনজীবী পরিষদ, চাঁপাই নবাবগঞ্জ।বিভিন্ন সমাজ কল্যাণমুলক সংগঠনের সাথে জড়িত।
শাহিদা তারেখ দীপ্তি

শাহিদা তারেখ দীপ্তি (জন্ম: ৫ মে ১৯৬৬) বাংলাদেশের ঢাকা জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
শাহিদা তারেখ দীপ্তি ৫ মে ১৯৬৬ সালে ঢাকার পল্লবীতে জন্মগ্রহণ করেন।
শাহিদা তারেখ দীপ্তি ঢাকা মহানগর উত্তর মহিলা আওয়ামী লীগের সভাপতি। তিনি নবম জাতীয় সংসদের মহিলা আসন ২৯ থেকে মনোনীত সংসদ সদস্য ছিলেন। নবম সংসদে তিনি প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত স্থায়ী কমিটির সদস্য ছিলেন।
শাহিন মনোয়ারা হক

শাহিন মনোয়ারা হক (জন্ম: ২৩ সেপ্টেম্বর ১৯৫৬) বাংলাদেশের নওগাঁ জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
শাহিন মনোয়ারা হক ২৩ সেপ্টেম্বর ১৯৫৬ সালে নওগাঁয় জন্মগ্রহণ করেন।
শাহিন মনোয়ারা হক নওগাঁ জেলা আওয়ামী লীগের সহসভাপতি। তিনি সপ্তম জাতীয় সংসদের মহিলা আসন ০১ ও নবম জাতীয় সংসদের মহিলা আসন ৩০ থেকে বাংলাদেশ আওয়ামী লীগের মনোনীত সংসদ সদস্য ছিলেন। নবম সংসদে তিনি তথ্য মন্ত্রণালয় সম্পর্কিত স্থায়ী কমিটির সদস্য ছিলেন।
সাধনা হালদার

সাধনা হালদার বাংলাদেশের পিরোজপুর জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
সাধনা হালদার পিরোজপুর জেলায় জন্মগ্রহণ করেন। তার স্বামী সুধাংশু শেখর হালদার মুক্তিযোদ্ধা ও সংসদ সদস্য ছিলেন।
সাধনা হালদার নবম জাতীয় সংসদের মহিলা আসন ৩২ থেকে মনোনীত সংসদ সদস্য ছিলেন। নবম সংসদে তিনি ধর্ম বিষয়ক মন্ত্রণালয় সম্পর্কিত স্থায়ী কমিটির সদস্য ছিলেন।
সুলতানা বুলবুল

সুলতানা বুলবুল (জন্ম: ১৫ জানুয়ারী ১৯৫০) বাংলাদেশের দিনাজপুর জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
সুলতানা বুলবুল ১৫ জানুয়ারী ১৯৫০ সালে দিনাজপুর জেলায় জন্মগ্রহণ করেন।
সুলতানা বুলবুল দিনাজপুর জেলা মহিলা আওয়ামীলীগের সভানেত্রী। তিনি নবম জাতীয় সংসদের মহিলা আসন ৩৪ থেকে মনোনীত সংসদ সদস্য ছিলেন। নবম সংসদে তিনি শিল্প মন্ত্রণালয় সম্পর্কিত স্থায়ী কমিটির সদস্য ছিলেন।
রেহানা আক্তার রানু

রেহানা আক্তার রানু (জন্ম: ১ জানুয়ারি ১৯৭০) বাংলাদেশের ফেনী জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
রেহানা আক্তার রানু ১ জানুয়ারি ১৯৭০ সালে ফেনীর কাজীরবাগ গ্রামে জন্মগ্রহণ করেন।
রেহানা আক্তার রানু বিএনপির কেন্দ্রীয় সহ-প্রশিক্ষণ সম্পাদক। তিনি অষ্টম জাতীয় সংসদের মহিলা আসন ২১ ও নবম জাতীয় সংসদের মহিলা আসন ৪০ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন। নবম সংসদে তিনি কার্যবিধির স্থায়ী কমিটির সদস্য ছিলেন।
শাম্মী আক্তার (রাজনীতিবিদ)

শাম্মী আক্তার (জন্ম: ২ নভেম্বর ১৯৭৩) বাংলাদেশের হবিগঞ্জ জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
শাম্মী আক্তার ২ নভেম্বর ১৯৭৩ সালে হবিগঞ্জ জেলার চুনারুঘাটে জন্মগ্রহণ করেন। তার পিতা মুক্তিযোদ্ধা কমান্ডার সিরাজুল ইসলাম।
শাম্মী আক্তার হবিগঞ্জ জেলা বিএনপির যুগ্ম সম্পাদক। তিনি নবম জাতীয় সংসদের মহিলা আসন ৩৮ থেকে মনোনীত সংসদ সদস্য ছিলেন। নবম সংসদে তিনি গ্রন্থাগার কমিটির সদস্য ছিলেন।
নিলোফার চৌধুরী মনি

ড. নিলোফার চৌধুরী মনি (জন্ম: ১৫ আগস্ট ১৯৬৯) বাংলাদেশের জামালপুর জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
নিলোফার চৌধুরী মনি ১৫ আগস্ট ১৯৬৯ সালে জামালপুর জেলার পাথালিয়া গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ১৯৯৫ সালে রাষ্ট্রবিজ্ঞানে স্নাতোকোত্তর ডিগ্রি লাভ করে ১৯৯৮ সালে একই প্রতিষ্ঠান থেকে এলএলবি ডিগ্রি লাভ করেন। ২০১১ সালে নারীর ক্ষমতায়নের ওপর পিএইচডি ডিগ্রি অর্জন করেন। ব্যক্তি জীবনে তিনি দুই সন্তানের জননী।
নিলোফার চৌধুরী মনি বিএনপির কেন্দ্রীয় কমিটির সহসম্পাদক ও বাংলাদেশ জাতীয়তাবাদী তরুণ প্রজন্ম দলের প্রধান সমন্বয়ক। তিনি নবম জাতীয় সংসদের মহিলা আসন ৩৭ থেকে মনোনীত সংসদ সদস্য ছিলেন।
সাফিয়া খাতুন

সাফিয়া খাতুন (জন্ম: ১৫ মার্চ ১৯৫৪) বাংলাদেশের ঢাকা জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
সাফিয়া খাতুন ১৫ মার্চ ১৯৫৪ সালে ঢাকায় জন্মগ্রহণ করেন।
সাফিয়া খাতুন মহিলা লীগের সভাপতি। তিনি নবম জাতীয় সংসদের মহিলা আসন ৩৩ থেকে মনোনীত সংসদ সদস্য ছিলেন।
রাজা (১৯৯৯-এর চলচ্চিত্র)

রাজা () হচ্ছে ১৯৯৯ সালে মুক্তিপ্রাপ্ত একটি তেলুগু চলচ্চিত্র। প্রণয়ধর্মী এই চলচ্চিত্রের পরিচালক ছিলেন মুপ্পালেননি শিব এবং প্রযোজক ছিলেন আর.বি. চৌধুরী। চিত্রনাট্য পরিচালক মুপ্পালানেনি শিবের লেখা হলেও চলচ্চিত্রটির কাহিনী ১৯৯৮ সালের তামিল চলচ্চিত্র উন্নিড়াতিল এন্নাই কোড়ুতেন থেকে নেওয়া ছিলো যেটি বিক্রম পরিচালনা করেছিলেন এবং ওখানে অভিনেতা কার্তিক অভিনয় করেছিলেন। এই তেলুগু রাজা চলচ্চিত্রে মুখ্য চরিত্রে অভিনয় করেছিলেন ভেঙ্কটেশ, সৌন্দর্যা এবং আব্বাস। চলচ্চিত্রটির সঙ্গীত পরিচালক ছিলেন এস এ রাজকুমার। চলচ্চিত্রটি তিনটি ফিল্মফেয়ার পুরস্কার দক্ষিণ জেতে, এগুলো হলোঃ শ্রেষ্ঠ চলচ্চিত্র বিভাগে ফিল্মফেয়ার পুরস্কার - তেলুগু, শ্রেষ্ঠ অভিনেত্রী বিভাগে ফিল্মফেয়ার পুরস্কার - তেলুগু এবং শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তেলুগু। অন্ধ্র প্রদেশের বিভিন্ন চলচ্চিত্র প্রেক্ষাগৃহে এই চলচ্চিত্রটি প্রায় ১০০ দিনের মত চলেছিলো কারণ দর্শক এটিকে পছন্দ করেছিলো।
এনএক্সটি টেকওভার ৩১

এনএক্সটি টেকওভার ৩১ একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০২০ সালের ৪ঠা অক্টোবর তারিখে মার্কিন যুক্তরাষ্ট্রের ফ্লোরিডার অরল্যান্ডোর ডাব্লিউডাব্লিউই পারফরম্যান্স সেন্টারে অনুষ্ঠিত হয়েছে, যেটি "ক্যাপিটল রেসলিং সেন্টার" নামে প্রচার করা হয়েছে, এটি হচ্ছে মূলত অরল্যান্ডোর অ্যামওয়ে সেন্টারে র এবং স্ম্যাকডাউনের জন্য নির্মিত "ডাব্লিউডাব্লিউ থান্ডারডোম"-এর এনএক্সটি সংস্করণ। এই অনুষ্ঠানটি ডাব্লিউডাব্লিউই নেটওয়ার্কেও সরাসরি সম্প্রচারিত হয়েছে। এটি এনএক্সটি টেকওভার কালানুক্রমিকের অধীনে প্রচারিত ৩১তম অনুষ্ঠান ছিল।
প্রাক-প্রদর্শনে দুইটি সহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ ম্যাচে ফিন ব্যালর কাইল ও'রাইলিকে হারিয়ে দ্বিতীয়বারের মতো এনএক্সটি চ্যাম্পিয়নশিপ জয়লাভ করে। অন্যান্য শীর্ষস্থানীয় ম্যাচে, ইও শিরাই এনএক্সটি নারী চ্যাম্পিয়নশিপ ম্যাচে ক্যান্ডিস লেরেকে, ড্যামিয়েন প্রিস্ট এনএক্সটি উত্তর আমেরিকান চ্যাম্পিয়নশিপ ম্যাচে জনি গার্গেনোকে এবং কুসিদা ভেলভেটিন ড্রিমকে হারিয়েছে।
ফাইয়াজ হোসেন খান

ফাইয়াজ হোসেন খান (১৯২৪-১৯৯১)  ছিলেন একজন বাংলাদেশি ভূতত্ত্ববিদ। তিনি এফ এইচ খান নামেই অধিক পরিচিত। তিনি বাংলাদেশ ভূতাত্ত্বিক সমিতি ও বাংলাদেশ খনিজ অন্বেষণ ও উন্নয়ন কর্পোরেশনের সভাপতি হিসেবে দায়িত্ব পালন করেছেন। তিনি ঢাকা বিশ্ববিদ্যালয়ের ভূতত্ত্ব বিভাগের শিক্ষক ছিলেন।
এফ এইচ খান ১৯২৪ সালের ১০ ফেব্রুয়ারি ব্রিটিশ ভারতের পশ্চিমবঙ্গ প্রদেশের কলকাতায় জন্মগ্রহণ করেন। তিনি কলকাতা মাদ্রাসায় পড়াশোনা করেছিলেন। মাদ্রাসায় পড়ালেখা শেষ করার পর তিনি কলকাতার প্রেসিডেন্সি কলেজ থেকে ভূতত্ত্ব বিষয়ে স্নাতক ও স্নাতকোত্তর ডিগ্রি অর্জন করেছিলেন।
১৯৪৬ সালে এফ এইচ খান ভারতের ভৌগোলিক জরিপ অধিদপ্তরে একজন ভূতত্ত্ববিদ হিসেবে তার কর্মজীবন শুরু করেন। পরবর্তী সময়ে ১৯৪৭ সালে রাষ্ট্রীয় বৃত্তি নিয়ে উচ্চশিক্ষার্থে তিনি যুক্তরাজ্য গমন করেন। গাঠনিক এবং বহিরাঙ্গণ ভূতত্ত্ব (স্ট্রাকচারাল অ্যান্ড ফিল্ড জিওলজি) বিষয়ক অভিসন্দর্ভের মাধ্যমে ১৯৪৯ সালে লন্ডন বিশ্ববিদ্যালয় থেকে তিনি পিএইচ.ডি ডিগ্রি অর্জন করেন এবং ১৯৫০ সালে পাকিস্তানের ভূতাত্ত্বিক জরিপ অধিদপ্তরে একজন জ্যেষ্ঠ ভূতত্ত্ববিদ হিসেবে যোগদান করেন।
তার পিএইচডি থিসিসে আয়ারল্যান্ডের কাউন্টি কেরির প্রাচীন লাল বেলেপাথর বা রেড স্যান্ডস্টোনের গঠন সম্পর্কিত গবেষণা কাজের একটি উজ্জ্বল অংশ রয়েছে। তিনি বাংলাদেশের খনিজ সম্পদ নিয়ে কাজ করেছিলেন এবং তা উন্নয়নের জন্য পরিকল্পনা তৈরি করেছিলেন। তিনি পূর্ব পাকিস্তান শিল্প উন্নয়ন কর্পোরেশনে নিযুক্ত হয়েছিলেন। বাংলাদেশ স্বাধীন হওয়ার পর তাকে বাংলাদেশ খনিজ অন্বেষণ ও উন্নয়ন কর্পোরেশনের (মিনারেল এক্সপ্লোরেশন অ্যান্ড ডেভেলপমেন্ট কর্পোরেশন) সভাপতি করা হয়। এছাড়াও বাংলাদেশ সরকারের খনিজ সম্পদ অধিদপ্তর-এর সচিব পদে দায়িত্ব পালন করেছিলেন। এসব পদে কর্মরত থাকাকালে এফ এইচ খান তার বৈচিত্র্যপূর্ণ সৃষ্টিকর্মগুলো সফলভাবে সম্পাদন করেছিলেন। এফ এইচ খান ঢাকা বিশ্ববিদ্যালয়ের ভূতত্ত্ব বিভাগে শিক্ষকতা করেছিলেন। ১৯৭৫ সালে তিনি সরকারি চাকরি থেকে অবসর গ্রহণ করেন। ১৯৭৬ থেকে ১৯৭৭ সাল পর্যন্ত তিনি বাংলাদেশ ভূতাত্ত্বিক সমিতির (জিওলজিক্যাল সোসাইটি) সভাপতি হিসেবে দায়িত্ব পালন করেছিলেন। তিনি লন্ডনের ভূতাত্ত্বিক সমিতিতে সহযোগী হিসেবে যুক্ত ছিলেন।
এফ এইচ খানের অধিকাংশ গবেষণাকর্মই ছিল বাংলাদেশ সম্পর্কিত। তৎকালীন পূর্ব পাকিস্তান তথা বাংলাদেশের মৌলিক ভূতাত্ত্বিক মানচিত্র প্রণয়নে তিনি অগ্রণী ভূমিকা পালন করেছিলেন। ভূতাত্ত্বিক মানচিত্র প্রণয়নের মাধ্যমে তিনি পূর্ববঙ্গ (বর্তমান বাংলাদেশ) অঞ্চলের বর্তমান কালের জ্ঞাত অধিকাংশ খনিজ সম্পদের অবস্থান, তাদের মূল্যায়ন এবং আহরণের জন্য প্রয়োজনীয় উন্নয়ন পরিকল্পনা প্রভৃতি প্রস্তুত করেছিলেন যা ইংরেজ আমলে সম্পূর্ণ অবহেলিত ছিল। তিনি বাংলাদেশের ভূগোল নিয়েও বেশ কয়েকটি গবেষণাপত্র ও বই রচনা করেছিলেন।
বাংলাদেশের ভূতত্ত্ব এবং খনিজ সম্পদ বিষয়ে এফ এইচ খান বহু সংখ্যক প্রতিবেদন, প্রবন্ধ এবং গ্রন্থ রচনা করেছেন। ইংরেজি ভাষায় লিখিত ‘জিওলজি অব বাংলাদেশ’ বা "বাংলাদেশের ভূতত্ত্ব" তার উল্লেখযোগ্য একটি গ্রন্থ। এই বইটিতে তিনি দেশের ভূগর্ভস্থ পানিসম্পদসহ ভূতত্ত্ব এবং খনিজ সম্পদের বিভিন্ন দিকগুলো তুলে ধরেছেন।
তিনি লন্ডনের রয়েল ভূগোল সমিতির (রয়েল জিওলজিক্যাল সোসাইটি অব লন্ডন) ফেলোশিপ অর্জন করেছিলেন।
জার্নাল অব রিলিজিয়ন ইন আফ্রিকা

জার্নাল অব রিলিজিয়ন ইন আফ্রিকা একটি ত্রৈমাসিক শিক্ষায়তনিক সাময়িকী, যেটি ১৯৬৭ খ্রিষ্টাব্দে অ্যান্ড্রু ওয়ালস কর্তৃক সর্বপ্রথম প্রকাশিত হয়। সাময়িকীতে আফ্রিকার সমস্ত ধর্মীয় সংস্কৃতি ও আচারের প্রতি দৃষ্টি দেওয়া হয়।
রতন সেন

চিতরের রাজা রতন সেন মালিক মুহম্মদ জায়সীর পদ্মাবতে এই রাজার উল্লেখ আছে । কাব্যটির অনুযায়ী, তার সুন্দরী স্ত্রী রাণী পদ্মিনীকে পাওয়ার জন্য আলাউদ্দিন চিত্তরগড়ে আক্রমণ করেন; কুম্ভলগড়ের রাজা দেবপালের সাথে একটি যুদ্ধে রতন সেনের মৃত্যুবরণের পর আলাউদ্দিন দুর্গটিকে দখল করেন; পরবর্তীকালে, পদ্মিনী এবং অন্যান্য নারীরা তাদের সম্মান রক্ষা করার জন্য জলন্ত অগ্নিকুন্ডে আত্মবিসর্জন দেন।
কালে

কালে (; ; ) উত্তর ফ্রান্সের একটি শহর ও প্রধানতম ফেরি বন্দর এবং পা-দ্য-কালে দেপার্তমঁর উপ-প্রশাসনিক জেলা। ২০১৭ সালের জনশুমারি অনুযায়ী প্রধান শহরের জনসংখ্যা ৭৩,৯১১ এবং সমগ্র নগর এলাকার জনসংখ্যা ১২৮,৯৩১। কালে ইংলিশ চ্যানেলের সরু স্থান ডোভার প্রণালীর নিকটবর্তী, যা এখানে মাত্র ৩৪ কিমি (২১ মাইল) প্রশস্ত এবং ইংল্যান্ডের সবচেয়ে নিকটবর্তী ফরাসি শহর। পরিষ্কার দিনে কালে থেকে ডোভারের উঁচু খাড়া পাহাড় স্পষ্ট দেখা যায়। কালে ফ্রান্স ও ইংল্যান্ডের মধ্যকার অন্যতম বন্দর এবং ১৯৯৪ সাল থেকে চ্যানেল টানেল নিকটবর্তী ককেল থেকে ফোকস্টন পর্যন্ত রেলপথে সংযুক্ত রয়েছে।
কালে শহরটি এর অবস্থানের জন্য মধ্যযুগ থেকে ইংল্যান্ডের সাথে যাতায়াত ও বাণিজ্যের জন্য অন্যতম বন্দর ও খুবই গুরুত্বপূর্ণ কেন্দ্র। ১৩৪৭ সালে ইংল্যান্ডের তৃতীয় এডওয়ার্ড কালে দখলের পর শহরটি ইংরেজদের অধীনে আসে এবং ১৩৬০ সালে একটি চুক্তির মধ্য দিয়ে কালে শহরটি আনুষ্ঠানিকভাবে ইংরেজ শাসনের অধীনে চলে যায়। কালে পশম উৎপাদনের সমৃদ্ধি লাভ করে এবং টিন, সীসা, ফিতা ও পশম বাণিজ্যের প্রবেশদ্বার হিসেবে গুরুত্বপূর্ণ ভূমিকা পালনের জন্য "ইংরেজ সিংহাসনের উজ্জ্বলতম রত্ন" হিসেবে আখ্যায়িত হয়। ১৫৫৮ সালে ফ্রান্স শহরটি দখল করার পূর্ব পর্যন্ত এটি ইংরেজ শাসনের অধীনেই ছিল।
শুরুতে এই এলাকায় জনসংখ্যা খুবই সীমিত ছিল। রোমানরা এই জনবসতিকে "কালেতুম" নামে ডাকত। জুলিয়াস সিজার এর কৌশলগত অবস্থানের জন্য ব্রিটানিয়া আক্রমণের লক্ষ্যে এখানে ৮০০ থেকে ১,০০০ পাল তোলা নৌকা, পাঁচটি সৈন্যদল এবং ২,০০০ ঘোড়ার সমাবেশ গঠান। দ্বীপটি জলাভূমি বেষ্টিত হওয়ায় এই ভূখণ্ডে আক্রমণ করা প্রায় অসম্ভব ছিল। ১০ম শতাব্দীর পূর্বে কিছু সময় এটি ওলন্দাজ-ভাষী মাছ ধরার গ্রাম ছিল। এটি প্রারম্ভিক মধ্যযুগীয় আ নদীর মোহনার পশ্চিম প্রান্তের প্রাকৃতিক পোতাশ্রয় ছিল। ৯৯৭ সালে ফ্ল্যান্ডার্সের কাউন্ট কালে শহরটির উন্নয়ন করেন এবং ১২২৪ সালে বুলোনিয়ের কাউন্ট একে দুর্গবেষ্টিত করেন।
১৯৯৯ সাল বা তার পূর্ব থেকে কালে শহরে অসংখ্য অবৈধ অভিবাসী ও আশ্রয়প্রার্থী আসতে শুরু করে। তারা পালাক্রমে বদল করা ক্যাম্প পুতে কালে জঙ্গলে বসবাস শুরু করে। এই লোকজন কালে বন্দর বা ইউরোটানেল কালে টার্মিনাল দিয়ে লরি, ফেরি, গাড়ি বা রেল যোগে বিনা ভাড়ায় আত্মগোপন করে যুক্তরাজ্যে প্রবেশের চেষ্টারত অবস্থায় এখানে বসবাস করছে। এসব লোকজন দারফুর, আফগানিস্তান, সিরিয়া, ইরাক, ইরিত্রিয়া এবং আফ্রিকা ও এশিয়ার অন্যান্য অনুন্নত দেশ থেকে আগত আশ্রয়প্রার্থী ও অভিবাসী।
২০১৬ সালের ২৬শে অক্টোবর ফরাসি কর্তৃপক্ষ ক্যাম্প খালি করার ঘোষণা দেয়।
কালে শহরটি ইংলিশ চ্যানেল ও উত্তর সাগরের সীমান্তবর্তী পা-দ্য-কালে দেপার্তমেঁ এবং ডোভার থেকে ৪০ কিমি (২৫ মাইল) দূরবর্তী চ্যানেল টানেলের বিপরীত দিকে অবস্থিত। আবহাওয়া পরিষ্কার থাকলে এই চ্যানেল বরাবর ডোভারের সাদা উঁচু খাড়া পাহাড় দেখা যায়। ফ্রান্স ও ইংল্যান্ডের মধ্যকার গুরুত্বপূর্ণ বন্দর ছাড়াও এটি প্রধান প্রধান কয়েকটি রেলওয়ে ও হাইওয়ের কেন্দ্র এবং আরাস, লঁস, বেথুন ও সাঁতোমেরের সাথে সড়কপথে সংযুক্ত। ডানকার্ক এই শহর থেকে ৩৭ কিমি (২৩ মাইল) পূর্বে অবস্থিত। কালে ফ্রান্সের রাজধানী পারি থেকে ২৩৬ কিমি (১৪৭ মাইল) উত্তরে অবস্থিত এবং সড়কপথে রাজধানীর দূরত্ব ২৯৫ কিমি. (১৮৩ মাইল)। কালে কম্যুনের উত্তরে ইংলিশ চ্যানেল, পশ্চিমে জানগাত ও ককেল, দক্ষিণে কুলোনিয়ে এবং পূর্বে মার্ক অবস্থিত।
মাছ ধরার বন্দর হিসেবে কালে শহরে লে দেলিসে দ্য লা মের ও হুইত্রিয়ের কালেসেন-সহ একাধিক মাছের বাজার রয়েছে। বুলেভার লা ফেয়েতের হুইত্রিয়ের কালেসেন বাজারটি ব্রতাইন থেকে আগত ঝিনুক, গলদা চিংড়ি ও কাঁকড়ার জন্য বিখ্যাত। রে মুরোঁতে অবস্থিত এমিল ফুর্নিয়ে অ ফিল বাজারে মূলত স্যালমন, ট্রাউট, হেরিং, ও হ্যালিবাট মাছ বিক্রি হয়।
ভালকিরে

রাশেল হফস্টেটার (জন্ম: ৮ জানুয়ারি ১৯৯২; যিনি তার অনলাইন নাম ভালকিরে নামে সুপরিচিত) হলেন একজন মার্কিন ভিডিও-গেম স্ট্রিমার। তিনি বর্তমানে ইউটিউবে ভিডিও স্ট্রিম এবং পোস্ট করেন, যেখানে তিনি বেশিরভাগ সময়ে বিভিন্ন ধরনের বিভিন্ন গেম খেলেন।
রাশেল হফস্টেটার ১৯৯২ সালের ৮ই জানুয়ারি তারিখে মার্কিন যুক্তরাষ্ট্রের ওয়াশিংটনে জন্মগ্রহণ করেন। তিনি কমিউনিটি কলেজের একজন শিক্ষার্থী ছিলেন, যেখানে পড়ার সময় তিনি গেমস্টপে কাজ করতেন।
তিনি তার কর্মজীবনের শুরুর দিকে ইন্সটাগ্রামে একটি গেমিং চ্যানেল শুরু করেছিলেন এবং শীঘ্রই টুইচে স্থানান্তরিত হন। সেখানে বেশ কিছু অনুসারী সংগ্রহের পরে, তিনি ইউটিউবে গেমিং ভিডিও পোস্ট করতে শুরু করেন। তিনি ১০০থিভস নামক একটি প্রতিযোগিতামূলক মার্কিন এস্পোর্টস দলের প্রথম নারী গেমার এবং সামগ্রী নির্মাতা ছিলেন। হফস্টেটার অনলাইন গেমিংয়ে নারীদের জন্য একজন প্রবক্তা, যিনি মাঝেমধ্যে সর্ব-নারী দলে গেম খেলেন। ২০২০ সালের ১৩ই জানুয়ারি তারিখে, ভালকিরে ইউটিউবের সাথে একটি স্বতন্ত্র চুক্তির ফলে টুইচ ছেড়ে দেন।
মৈত্রক সেন রাজবংশ

মৈত্রক সেন রাজবংশ ৪৭০খ্রিঃ থেকে ৭৭৬খ্রিঃ পর্যন্ত পশ্চিম ভারতের প্রাচীন বল্লভীনগরে (অধুনা ভারতের গুজরাত) শাসন করতেন। তাদের ধর্মপালন ছিল মিশ্র তারা একাধারে ভারতীয় শৈব এবং গ্রিক মিথ্রাইজম পালন করতেন।আধুনিক ইতিহাসবিদরা তাদের রাজন্যব্রাহ্মণ বা ব্রহ্মক্ষত্রিয় বলে উল্লেখ করেন।
দেবিকা (চলচ্চিত্র)

দেবিকা হলো ১৯৮৭ খ্রিষ্টাব্দে মুক্তিপ্রাপ্ত একটি চলচ্চিত্র।
দেবিকা একটি সামাজিক নাটক যা দেবিকার জীবন এবং কিশোরের সাথে তার সম্পর্কের উপর ভিত্তি করে নির্মিত। চলচ্চিত্রটিতে বিধবা মহিলাদের জন্য সামাজিক কলঙ্কের চিত্র তুলে ধরা হয়েছে। সতের শতকের শেষদিকে যা ভারতে প্রচলিত ছিল। কাহিনী সংলাপটি দেবিকার ব্যক্তিগত জীবন এবং সমাজে তার অবস্থান উভয় জটিলতার অনেক স্তর পেরিয়ে যায়। কারণ তিনি তার পরিবারের সাথে লড়াই করেন। ঝগড়া করে এবং কিশোর থেকে নিজেকে দূরে রেখে সামাজিক চাপে আরও অনেককে বিবাহ করেন এবং আরও অনেক কিছু। চলচ্চিত্রটিতে এই বিষয়টি তুলে ধরেছে যে সামাজিক প্রভাবের অধীনে নম্র ভেড়ার মতো আচরণ করার পরিবর্তে আমাদের অবশ্যই প্রত্যেক ব্যক্তির দৃষ্টিভঙ্গিটি নিজের দৃষ্টিভঙ্গি থেকে বুঝতে হবে। চলচ্চিত্রটি একটি সুখী মন্তব্যে শেষ হয়েছে। যেখানে কিশোর এবং দেবিকা দুজনেই অন্ধ এবং অযৌক্তিক কুসংস্কারমূলক মানসিকতার বিরুদ্ধে দাঁড়িয়ে এবং শেষ পর্যন্ত পুনরায় তারা একত্রিত হয়।
মুহাম্মদ আহমদ লুধিয়ানভি

মুহাম্মদ আহমদ লুধিয়ানভি (উর্দু: محمد احْمَد لدھیانوی) একজন পাকিস্তানি সুন্নি মুসলিম নেতা এবং আহলে সুন্নাত ওয়াল জামাআত (এ এস ডাব্লিউ জে) -এর বর্তমান প্রধান, যা পাকিস্তানের একটি অনুমোদিত দল। ২০০৯ সালের আক্রমণে পূর্ববর্তী প্রধান "আলী শের হায়দরীর" মৃত্যুর পরে তিনি এএসডব্লিউজে (তৎকালীন সিপাহ-ই-সাহাবা) প্রধান হয়েছিলেন। লুধিয়ানভি দিফা'-ই-পাকিস্তান কাউন্সিলের (ডিপিসি) সহকারী প্রধানও ছিলেন।
তিনি পাকিস্তানের আইনসভায় সন্দেহযুক্ত সন্ত্রাসবাদী ব্যক্তিদের তালিকায় রয়েছেন। তবে, তিনি এএসডাব্লিউজের অন্যান্য নেতারা তাঁকে মধ্যপন্থী নেতা হিসাবে বিবেচনা করেন,এবং তাঁর অনুসারীরা তাকে সাধারণত "সাফের-ই-আমান" (শান্তির রাষ্ট্রদূত) হিসাবেও অভিহিত করেন। যিনি বলেছিলেন যে, তিনি তার দলকে সুন্নি মুসলিম রাষ্ট্র হিসাবে গড়ে তোলার এবং শিয়া মুসলমানদের ঘোষণার লক্ষ্যে যতক্ষণ তার গ্রুপের লক্ষ্যকে বাধা না দেয় ততক্ষণ তিনি সাম্প্রদায়িক সম্প্রীতির সমর্থন করেন। সংখ্যালঘু যেমন পাকিস্তানের আহমদিয়া।
হাফিজ সদরুদ্দীনের ছেলে। তাঁর পিতা যিনি ১৯৪৭ সালে ভারতীয় পাঞ্জাবের লুধিয়ানা জেলা থেকে পাকিস্তানি পাঞ্জাবের কমলিয়া শহরে পাড়ি জমান। তিনি মহান আওরান মুক্তিযোদ্ধা মাওলানা আবদুল কাদির লুধিয়ানভির বংশধর। যাত্রার সময় তার বড় ভাই অসুস্থতার কারণে মারা যান; তাঁকে ভারতের পাঞ্জাবে কবর দেওয়া হয়েছিল।
২০০৮ ও ২০১৩ সালে তিনি নির্বাচনী এলাকা এনএ -৯৯ ঝাং (ঝাং-৪) থেকে নির্বাচনে অংশ নিয়েছিলেন। ২০০৮ সালে তিনি ৪,২১৬ ভোট পেয়েছিলেন এবং ২০১৩ সালে ,১,৯৯৮ ভোট পেয়েছিলেন। ৯ ই এপ্রিল, ২০১৪ তারিখে তাকে একটি নির্বাচন কমিশন বিজয়ী ঘোষণা করে। তার বিজয়ী প্রতিপক্ষ শেখ মোহাম্মদ আকরামকে অযোগ্য ঘোষণা করা হয়েছিল, তবে পরে আকরামের অযোগ্যতা মওকুফ করা হলে পাকিস্তানের সুপ্রিম কোর্ট সিদ্ধান্তটি বাতিল করে দেয়। ২০১৬ সালে, তিনি পিপি-৭৮ (ঝাং) থেকে উপনির্বাচন পর্যন্ত সীমাবদ্ধ করা হয়ে ছিল, তবে পরে তাকে লাহোর হাইকোর্ট অংশগ্রহণের অনুমতি দিয়েছিল। তবে তিনি নির্বাচনে প্রতিদ্বন্দ্বিতা না করার সিদ্ধান্ত নিয়েছিলেন এবং মাসরুর নওয়াজ জাঙ্গভি (তাঁর সংগঠনের সদস্য) পাঞ্জাব বিধানসভার সদস্য নির্বাচিত হয়েছিলেন।
চন্দন বিশ্বাস

চন্দন বিশ্বাস (জন্ম: ৫ নভেম্বর ১৯৮৫) একজন বাঙালি অ্যাডভেঞ্চার স্পোর্টস কর্মী এবং ট্র্যাভেল রাইটার। তিনি ট্রান্স-হিমালয় সাইক্লিং অভিযানটি এককভাবে প্রথম সম্পন্ন করেছেন।
তিনি ২০১০ সাল থেকে অ্যাডভেঞ্চার স্পোর্টস শুরু করেছিলেন। তিনি পর্বতারোহণ, রক ক্লাইম্বিং এবং পর্বত সাইকেলিংএর সাথেও জড়িত।
তিনি সোলো ট্রান্স-হিমালয় সাইকেলিং অভিযান সফলভাবে সম্পন্ন করেছিলেন। ফেব্রুয়ারি ২০১৭ থেকে জুলাই২০১৭ পর্যন্ত তাঁর ১৫৩ দিন সময় লেগেছে এই যাত্রায় তিনি সাইকেল চালিয়েছিলেন ৬,২৪৯ কিমি বাংলাদেশ, ভুটান, নেপাল এবং ভারতের কিছু রাজ‍্য বিস্তৃত ছিল
তিনি ২০১৮ সালে নর্মদা নদীর ট্রেল এবং উপত্যকা বরাবর ভারতের ৪ টি রাজ্যের মধ‍্য দিয়ে ১,০৪৭ কিমি ৪৪ দিনের মধ্যে হাঁটেন। এছাড়াও ২০১৬ সালে তিনি আন্তর্জাতিক মাতৃভাষা দিবসের আগে ভাষা আন্দোলনের শহীদদের প্রতি শ্রদ্ধা জানাতে কলকাতা থেকে ঢাকায় একটি আন্তঃদেশীয় সাইকেল চালনা ও চলমান দলের নেতৃত্ব দিয়েছিলেন।
২০১৮ - পায়ে হেঁটে নর্মদা নদীর ট্রেল | ১,০৪৭ কিমি | ৪৭ দিন | একক
২০১৭ - ট্রান্স হিমালয় ও সার্ক দেশ সাইক্লিং অভিযান | ৬,২৪৯ কিমি | ১৫৩ দিন | একক
২০১৬ - কলকাতা থেকে ঢাকা আন্তঃ-দেশ সাইকেল চালানোর প্রোগ্রাম | অক্ষরযাত্রা | অক্ষরযুনা
তিনি পেশায় একজন চিত্রগ্রাহক। তিনি নিয়মিত সংবাদপত্রের প্রকাশনা এবং ম্যাগাজিনের জন্য লেখেন।
নশিপুর ইউনিয়ন

নশিপুর ইউনিয়ন বাংলাদেশের বগুড়া জেলার গাবতলি উপজেলার একটি ইউনিয়ন।
বগুড়া শহর থেকে ১৫.৪ কিলোমিটার দূরে নশিপুর ইউনিয়ন অবস্থিত। 
বগুড়া শহর থেকে রিক্সা, ভ্যান, সিএনজি, মোটরসাইকেলে করে এই ইউনিয়নে আসা যায়।
এই ইউনিয়নের মোট আয়তন ৪৩৪৯ একর।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ১৯,৫৫৩জন।
এই ইউনিয়ন ৯টি গ্রামের সমন্বয়ে গঠিত।
এই ইউনিয়নের সাক্ষরতার হার ২১.৬%
ইউনিয়নের বর্তমান চেয়ারম্যান ইঞ্জি. রাজ্জাকুল আমিন রোকন তালুকদার। 
এই ইউনিয়নে অনেকগুলো মসজিদ ও ৬টি ঈদগাহ রয়েছে।
এই ইউনিয়নে ২টি নদী ও ১টি খাল রয়েছে।
নাড়ুয়ামালা ইউনিয়ন

নাড়ুয়ামালা ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।
নাড়ুয়ামালা ইউনিয়ন গাবতলী উপজেলা থেকে ৩.৯ কি মি উত্তরে অবস্থিত ।
গাবতলি থেকে খুব সহজেই ভ্যান,অটো,সিএনজি,টোটো তে নাড়ুয়ামালা তে যাতায়াত করা যায় ।
এই ইউনিয়নের মোট আয়তন ১৭.৯ বর্গকিলোমিটার।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৪,২০৩ জন।
এই ইউনিয়ন ১৪টি গ্রাম ও ১১টি মৌজা নিয়ে গঠিত।
গ্রাম সমূহ 
ইউনিয়নের সাক্ষরতার হার ২৬.৫%।
নাড়ুয়ামালা হাট
বাহাদুরপুর বাজার
ইউনিয়নের বর্তমান প্যানেল চেয়ারম্যান হৃদয় হোসেন গোলজার।
দুর্গাহাটা ইউনিয়ন

দূর্গাহাটা ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।
এই ইউনিয়নের মোট আয়তন ২৬.৯৮ বর্গকিলোমিটার।
এখানে পোড়াদহ মেলা অনুষ্ঠিত হয় । প্রায় দুইশ বছরের পুরানো।
এই ইউনিয়নের মোট জনসংখ্যা ৩১,৯২১ জন।
এই ইউনিয়ন ১৪টি গ্রাম ও ৯টি মৌজা নিয়ে গঠিত। 
গ্রামসমূহ হলো:
এই ইউনিয়নের সাক্ষরতার হার ২৪.৬%
এই ইউনিয়নে ৫০টি মসজিদ, ৬টি ঈদগাহ ও ৩টি মন্দির রয়েছে।
টু সান্স ইন দ্য সানসেট

"টু সান্স ইন দ্য সানসেট" ব্রিটিশ রক ব্যান্ড পিংক ফ্লয়েডের ১৯৮৩ সালে প্রকাশিত দ্বাদশ স্টুডিও অ্যালবাম "দ্য ফাইনাল কাট"-এর ৬ষ্ঠ ট্র্যাক। ১৯৮৫ সালে ব্যান্ড ত্যাগের পূর্বে এটি ছিল ব্যান্ডের সঙ্গে রজার ওয়াটার্সের চূড়ান্ত কালানুক্রমিক অবদান।
"দ্য ফাইনাল কাট" অ্যালবামের কোনও প্রচারমূলক সফর না হওয়ায়, "অ্যা মৌমানট্রি ল্যাপ্‌স অব রিজন" এবং "দ্য ডিভিশন বেল" সফরের সময় এই অ্যালবামটি ব্যান্ড কর্তৃক পুরোপুরি বাদ দেয়া হয়েছিল। "টু সান্স ইন দ্য সানসেট" গানটি কখনও সরাসরি পরিবেশিত হয়নি। তবে গানটি প্রকাশের প্রায় ৩৫ বছর পরে, একক শিল্পী হিসেবে রজার ওয়াটার্স, ব্রাজিলের বাইয়া, সালভাদোর ইটিয়াপাভা আরিনা ফন্টে নোভাতে ২০১৮ সালের ১৭ অক্টোবর অনুষ্ঠিত আস + দেম সফরের একটি কনসার্টে তার প্রিমিয়ার করেছিলেন।
গানের "the sun is in the east, even though the day is done" দ্বারা পারমাণবিক বিস্ফোরণের জ্বলন্ত আগুনের উল্লেখ করা হয়েছে। গানটি আংশিকভাবে আঞ্জ্রেজ ওয়াজদার চলচ্চিত্র "অ্যাশেজ অ্যান্ড ডায়মন্ড" দ্বারা অনুপ্রাণিত হয়েছিল (পোলিশ: পপি-আই ডায়ামেন্ট)।
অধিবেশন ড্রামবাদক অ্যান্ডি নিউমার্ক এই গানে ড্রাম বাজিয়েছেন, কারণ সে সময়ে পিংক ফ্লয়েডের ড্রামবাদক নিক মেইসন জটিল সময় স্বাক্ষর পরিবর্তনের কারণে গানটি সঞ্চালন করতে অক্ষম ছিলেন। গানটির শুরু এবং শেষ ৯/৮ তালে হয়, অন্যদিকে গানের বেশিরভাগ অংশ ৪/৪ (বা "প্রচলিত সময়") তালে রয়েছে এবং এটি ৭/৮ এবং ৩/৮ এর অতিরিক্ত পদক্ষেপের সাথে বিরামচিহ্নযুক্ত। জটিলতার সাপেক্ষে, রিদম গিটারের মূল থিমটি বিন্দুযুক্ত অষ্টম নোটগুলিতে জোর দিয়ে কর্ড পরিবর্তন করে, সুতরাং তিনটি অষ্টম নোটের বিট দুটি সমানভাবে বিভক্ত। গানটি পূর্বের পিংক ফ্লয়েড অ্যালবাম, "দ্য ওয়াল"-এর "মাদার" গানের মত নয়, এবং সেই গানে মেইসনের পরিবর্তে জেফ পোরকারো ড্রাম বাজিয়েলিলেন।
"দ্য ফাইনাল কাট" অ্যালবামের একটি পর্যালোচনায়, "কনসেকুয়েন্স অব সাউন্ডের" জাস্টিন গারবার "টু সান্স ইন দ্য সানসেট" গানটিকে "অ্যালবামের মুকুট অর্জন" হিসাবে বর্ণনা করেছেন।
সাথে:
মাইক ম্যাকাউলি

মাইকেল জন ম্যাকাউলি বা মাইক ম্যাকাউলে (; জন্ম: ১৯ এপ্রিল, ১৯৩৯) নাটাল প্রদেশের ডারবান এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, নর্থ ইস্টার্ন ট্রান্সভাল, অরেঞ্জ ফ্রি স্টেট, ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ বামহাতি মিডিয়াম বোলার হিসেবে খেলতেন। পাশাপাশি, স্পিন বোলিংও করতেন তিনি। এছাড়াও, ডানহাতে নিচেরসারিতে ব্যাটিং করতেন মাইক ম্যাকাউলি।
১৯৫৭-৫৮ মৌসুম থেকে ১৯৭৮-৭৯ মৌসুম পর্যন্ত মাইক ম্যাকাউলি’র প্রথম-শ্রেণীর খেলোয়াড়ী জীবন চলমান ছিল। মূলতঃ বামহাতি সিমার হিসেবে খেলতেন মাইক ম্যাকাউলি। কোন দলেই তার মন টিকতো না।
হিল্টন কলেজে অধ্যয়ন করেছেন তিনি। ১৯৫৭-৫৮ মৌসুমে বর্ডারের বিপক্ষে ট্রান্সভালের সদস্যরূপে প্রথম-শ্রেণীর ক্রিকেটে অভিষেক ঘটে তার। তবে, ১৯৫৯-৬০ মৌসুম থেকে দলের নিয়মিত খেলোয়াড়ের মর্যাদাপ্রাপ্ত হন। ১৯৬৩-৬৪ মৌসুমে কারি কাপের বি গ্রুপে অরেঞ্জ ফ্রি স্টেটের পক্ষে খেলেন। ১৩.৩৫ গড়ে ৩৭ উইকেট দখল করেন। তন্মধ্যে, ব্লুমফন্তেইনে রোডেশিয়ার বিপক্ষে ব্যক্তিগত সেরা ৭/৪৯ বোলিং পরিসংখ্যান গড়েন। খেলায় তিনি ৯৭ রান খরচায় ১১ উইকেট পেয়েছিলেন।
১৯৬৪-৬৫ মৌসুমে এমসিসি দল দক্ষিণ আফ্রিকা সফরে আসে। সাউথ আফ্রিকান কোল্টস একাদশের সদস্যরূপে এমসিসি’র বিপক্ষে ৫৫ রানে অপরাজিত ছিলেন। ১১ নম্বরে ব্যাটিংয়ে নেমে এ সংগ্রহটি তার প্রথম-শ্রেণীর ক্রিকেটে প্রথম অর্ধ-শতরানের ইনিংস ছিল। তন্মধ্যে, শেষ উইকেট জুটিতে জ্যাকি বটেনের সাথে এক ঘণ্টারও কম সময় নিয়ে ১১২ রানের ইনিংস খেলেন। কয়েক সপ্তাহ পর এমসিসি দল অরেঞ্জ ফ্রি স্টেটের বিপক্ষে খেলে। প্রথম ইনিংসে সফরকারীরা ১৯৯/৭ তুলে ইনিংস ঘোষণা করে। তিনি ৭/৫৮ বোলিং পরিসংখ্যান গড়েন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ম্যাকাউলি। ১২ ফেব্রুয়ারি, ১৯৬৫ তারিখে পোর্ট এলিজাবেথে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
পোর্ট এলিজাবেথে সিরিজের পঞ্চম টেস্টে দক্ষিণ আফ্রিকার পক্ষে খেলার জন্যে মনোনীত হন। ড্র হওয়া ঐ টেস্টে তিনি দুই উইকেট লাভ করেছিলেন। এ পর্যায়ে তিনি অধিকাংশ সময়ই গোড়ালীর আঘাতে ব্যথা নিয়ে বোলিং করেছিলেন। একমাত্র টেস্টে অংশ নিয়ে ২/৭৩ বোলিংয়ের পাশাপাশি ব্যাট হাতে নিয়ে ২১ ও ১২ রানের ইনিংস খেলেছিলেন।
১৯৬৫ সালে দক্ষিণ আফ্রিকা দলের সাথে ইংল্যান্ড গমন করেন। কিন্তু, পেসত্রয় - পিটার পোলক, রিচার্ড ডামব্রিল ও জ্যাকি বটেনকে তিন টেস্টেই খেলানো হলেও তাকে মাঠের বাইরে অবস্থান করতে হয়।
আন্তর্জাতিক ক্রিকেট থেকে উপেক্ষিত হলেও ঘরোয়া পর্যায়ের প্রথম-শ্রেণীর ক্রিকেট খেলা চালিয়ে যেতে থাকেন। তবে, ১৯৬৮-৬৯ মৌসুমে হাঁটুর আঘাতের কারণে অবসর নিতে বাধ্য হন। কিন্তু, ১৯৭৭-৭৮ মৌসুমে ৩৮ বছর বয়সী মাইক ম্যাকাউলি পুনরায় খেলার জগতে ফিরে আসেন। ইস্টার্ন প্রভিন্সের সদস্যরূপে ২৩.১৪ গড়ে ৪২ উইকেট পান। এ পর্যায়ে ঐ দলের যে-কোন খেলোয়াড়ের তুলনায় অধিক বোলিং করেন। পরবর্তী মৌসুমে দুই খেলায় অংশগ্রহণের পর চূড়ান্তভাবে প্রথম-শ্রেণীর ক্রিকেট থেকে অবসর নেন। প্রথম খেলোয়াড় হিসেবে কারি কাপে পাঁচটি প্রদেশের পক্ষে খেলেছেন। ঐ সময় নয়টি দল অংশ নিতো।
কেন্দ্রীয় হিন্দি নিদেশালয়

কেন্দ্রীয় হিন্দি নির্দেশালয় () হল প্রমিত হিন্দি ভাষার প্রসারের লক্ষ্যে গঠিত ভারতের শিক্ষামন্ত্রকের একটি অধিদপ্তর। এটি ভারতে দেবনাগরী লিপির ব্যবহার এবং হিন্দি বানান নিয়ন্ত্রণ করে। ভারতের সংবিধানের ৩৫১ নং অনুচ্ছেদের নির্দেশনা অনুসারে ১৯৬০ সালের ১ মার্চ সংস্থাটি প্রতিষ্ঠিত হয়। এর চারটি আঞ্চলিক দপ্তর রয়েছে। এগুলো কলকাতা, গুয়াহাটি, চেন্নাই এবং হায়দরাবাদে অবস্থিত।
দ্য স্কাই হক

দ্য স্কাই হক () আমেরিকান সেন্সর নীতিমালা আরোপের পূর্বযুগে নির্মিত যুদ্ধাভিযান চলচ্চিত্র। ফক্স ফিল্ম কর্পোরেশনের প্রযোজনায়, জন জি. ব্লাইস্টোন নির্মিত চলচ্চিত্রটি ১৯২৯ সালে মুক্তি পায়। লেওয়েলাইন হিউজেস তার স্বরচিত নিবন্ধ 'চ্যাপ কলড্ ব্র্যাডেল' হতে এই চলচ্চিত্রের চিত্রনাট্য তৈরী করেছিলেন, যা পরবর্তীতে গাই ফাউলার কর্তৃক উপন্যাসে অভিযোজিত হয়েছিল। জন গ্যারিক, হেলেন চ্যান্ডলার ও গিলবার্ট এমেরি এই চলচ্চিত্রের শ্রেষ্ঠাংশে অভিনয় করেছিলেন। আগস্ট, ১৯২৮-এ নির্মিত এবং ১৯২৯ সালের শেষদিকে মুক্তিপ্রাপ্ত চলচ্চিত্রটি তৎকালীন দর্শক ও সমালোচকদের প্রশংসা পেয়েছিল।
প্রথম বিশ্বযুদ্ধ চলাকালীন একটি দুঃসাহসিক অভিযানে একজন ব্রিটিশ বায়ুসেনা জ্যাক ব্র্যাডেল (জন গ্যারিক) তার মিশন থেকে দূরে সরে যায় এবং তার মেয়েবন্ধুকে বিদায় জানাতে থামে। একটি সন্দেহজনক বিমান দুর্ঘটনার পক্ষাঘাতের কারণে জ্যাকের কোমরের নীচ থেকে শরীর অবস হয়ে যায়। জ্যাক সুস্থ হওয়ার পরে তাকে চাকুরি থেকে অব্যাহতি দেয়া হয়, কারণ তার সহকর্মীরা মনে করতেন তিনি শত্রুর মুখোমুখি হতে ভয় পান। জ্যাককে একটি যুদ্ধবিদ্ধস্ত বিমান পুনর্নিমাণের জন্য টম বেরি (বিলি বেভান) নামের একজন মেকানিকের সহকারীর কাজ দেয়া হয়। জ্যাক তার বিমান চালানোর সক্ষমতা প্রমাণ করেন এবং লন্ডন শহরকে জার্মান জেপেলিন(বেলুনবাহী যুদ্ধযান) আক্রমণের হাত থেকে বাঁচাতে শত্রু বিমান ভূপাতিত করেন। সাহসিকতার মাধ্যমে নিজের সুনাম পুনঃপ্রতিষ্ঠা করেন।
"দ্য স্কাই হক" এমন একটি সময় নির্মিত হয়েছে,যখন নির্মাতারা চলচ্চিত্রে শব্দ ধারণের ক্ষেত্রে সেসময়ে আবিষ্কৃত নতুন প্রযুক্তি ব্যবহার শুরু করেছিলেন। "দ্য স্কাই হক"-এর প্রযোজনায় শব্দ ও ধ্বনি প্রযুক্তির সফল ব্যবহার ঘটেছিল। চলচ্চিত্রটির 'স্পেশাল ইফেক্ট' তত্বাবধায়ক র‍্যালফ হ্যামার্স, ফক্স ফিল্ম কর্পোরেশনের অপর ছায়াছবি "হেলস এঞ্জেলস(১৯৩০)"-এর জন্য ফক্স স্টুডিও'র বিমান রাখার হ্যাঙ্গারে পুরো লন্ডন শহরের একটি ক্ষুদ্র প্রতিরূপ তৈরী করেছিলেন, এই প্রতিকৃতি এই চলচ্চিত্রে ব্যবহার করা হয়েছিল। এছাড়াও ঘন কুয়াশার মধ্য হতে জেপেলিনের আক্রমণের দৃশ্যের যান্ত্রিক 'ইফেক্ট'দেয়ার জন্য তিনি ক্ষুদ্রাকৃতির যুদ্ধবিমান ও জেপেলিন ব্যবহার করেছিলেন। দৃশ্য ধারণে জন ব্লাইস্টোনের ভ্রাতা জেসপার ব্লাইস্টোন সহকারী পরিচালক হিসেবে কাজ করেছিলেন।
১৯২৮ সালের আগস্টে "দ্য স্কাই হক"-এর নির্মাণ শুরু হয়ে পাঁচ সপ্তাহের মধ্যে সম্পন্ন হয়েছিল। ক্যালিফোর্নিয়ার আর্কাডিয়ায় অবস্থিত রস আর্মি বিমান ঘাটিতে চিত্রগ্রহণ করা হয়েছিল। চিত্রগ্রহণের "থমাস-মোর্স স্কাউট", "লাইয়ার্ড শ্যালো" ও "ট্রাভেল এয়ার" মডেলের বিভিন্ন বিমানকে যুক্তরাজ্যের রাজকীয় বিমান বাহিনীর যুদ্ধবিমানের আদলে সাজানো হয়েছিল।
নিউ ইয়র্কের গাইটি থিয়েটারে ১৯২৯ সালের ১১ ডিসেম্বর "দ্য স্কাই হক-"এর প্রথম প্রদর্শণী হয়েছিল। চলচ্চিত্রটি সমালোচকদের কাছে ইতিবাচক অভ্যর্থনা পেয়েছিল। দ্য নিউ ইয়র্ক টাইমসের মরডোউন্ট হল গাইটি থিয়েটারের প্রথম প্রদর্শণী দেখে চলচ্চিত্রটি সম্পর্কে ইতিবাচক মন্তব্য করেছিলেন।
গাজী নজরুল ইসলাম

গাজী নজরুল ইসলাম বাংলাদেশের সাতক্ষীরা জেলার রাজনীতিবিদ ও মুক্তিযোদ্ধা যিনি তৎকালীন সাতক্ষীরা-৫ আসনের সংসদ সদস্য ছিলেন।
গাজী নজরুল ইসলাম সাতক্ষীরার শ্যামনগর উপজেলার ইসমাইলপুর গ্রামে জন্মগ্রহণ করেন। তার স্ত্রী মাকসুদা খানম ও মেয়ে শারমিন সুলতানা খুকু।
গাজী নজরুল ইসলাম মুক্তিযোদ্ধা, জামায়াতের জেলা কর্মপরিষদ সদস্য ও শ্যামনগর উপজেলা জামায়াতে ইসলামীর আমির। তিনি ১৯৯১ সালের পঞ্চম ও ২০০১ সালের অষ্টম জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে তৎকালীন সাতক্ষীরা-৫ আসন থেকে সংসদ সদস্য নির্বাচিত হন।
২০০৮ সালের নবম জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে ও ২০১৮ সালের একাদশ জাতীয় সংসদ নির্বাচনে বিশ দলীয় জোটের প্রার্থী হিসেবে তিনি সাতক্ষীরা-৪ আসন থেকে পরাজিত হয়ে ছিলেন।